**הנחיות לכתיבת דו"ח מעבדה / תלמידי ביולוגיה**



* דו"ח מעבדה הינו תיעוד של הניסוי אותו ערכתם ובכללו: מטרת הניסוי, המשתנים, מהלך העבודה, התוצאות והמסקנות.

**הדו"ח**

**\* שם המגיש/ים ותאריך המעבדה**



**\* כותרת, נושא המעבדה**

**\* קביעת משתני המחקר:**

**1**. א. **המשתנה הבלתי תלוי**.

ב. **דרך קביעתו/שינויו** של המשתנה הבלתי תלוי (איך יצרתם את הערכים השונים של המשתנה הב.ל.ת)

**2.** א**. המשתנה התלוי**.

 ב. **דרך מדידתו** של המשתנה התלוי.

 **\*\*\*** בכל מקרה יש לציין את **הקשר בין דרך המדידה לתהליך הנבדק**.

**\* ניסוח שאלת המחקר:** חיבור שני המשתנים לשאלה – "מה הקשר בין 1א ובין 2א?"

**\* ניסוח השערת המחקר:** ניסוח משפט התניה בין המשתנה הבלתי תלוי ובין המשתנה התלוי.

"ככל שנגדיל/נקטין את 1א/ב כך יגדל/יקטן 2א/ב ". השערת המחקר מנוסחת כתשובה (משוערת) לשאלת המחקר.

\*\*\* שימו לב – במידה והמשתנה הב.ל.ת. הוא איכותי (אם אין קשר מתמטי, רציף בין הטיפולים),

יש לנסח השערה המתייחסת לכל טיפול או לכל הטיפולים יחד

**\* תיאור טכני קצר:** תיאור מילולי (לא יותר מ-4 שורות) של דרך הבדיקה (מהלך העבודה).

**\* סיכום תוצאות המחקר:** יש להציג את התוצאות ב – **טבלה**, **בגרף** (אם ניתן) **ובתיאור מילולי** של התוצאות.

 ניתן להוסיף, איור, צילום, תרשים וכו'.. (לא לשכוח בכל מקרה לכתוב **כותרת** לטבלה / לגרף/ לאיור!!!)

**\* מסקנות הניסוי ודיון**

א. **ניסוח המסקנה** היא פירוש התוצאות שנצפו או נמדדו בניסוי. ניסוח משפט המבטא את הקשר שנמצא בין שני המשתנים. "ככל ש... כך...עד אשר.....ואז..."

ב**. דיון קצר והסברים ביולוגים**  - **\*** האם התוצאות תומכות או מפריכות את ההשערה? **\*** הסברים ביולוגים לתוצאות שהתקבלו. הסברים אפשריים לתוצאות חריגות ועוד... **\*** מה היו הבקרות בניסוי וכיצד תרמו להסקת המסקנה  **\*** מבט בקורתי - מה כדאי היה לשנות/לשפר? ועוד..